钦定古今图书集成/理学汇编/文学典/第117卷 > 万埙
## 钦定古今图书集成/理学汇编/文学典/第117卷 > 万埙

按《仪真县志》：“埙，字伯声。生而淳笃，束发能文，有声诸
生间。笃志攻苦，即冬月衣不解带，就枕旋觉，朗诵达
曙，以为常。闻云阳姜凤阿太史家多藏书，就学于其
侄尊生，得尽读之，所作日富，复质于姑苏徐汝廉，与
贺公调、侯豫瞻、马君常兄弟相唱和。既屡试不第，遂
闭户以笔墨自娱。所著有《四子注说》《心参全集》《读史
管见》”二十卷、《诗学谐声》十四卷，皆手订再四，贫不能
梓以行世。临终付其子英，俾卒其志云。